เราเคยโดนมีดบาดที่บริเวณข้อนิ้วชี้ที่มือซ้ายค่ะ ลึกมากพอสมควร เย็บแผลไปประมาน 6 เข็ม ประมาน 5 ปีแล้วค่ะ แต่นิ้วมีอาการชา ถือของหนักมือซ้าย ไม่ค่อยได้ รู้สึกเหมือนเลือดไม่ค่อยไปไหลเวียน แต่พอบีบๆนิ้วแล้วดีขึ้น ขยับมือได้ค่อนข้างปกตินะคะ แต่จะมีเจ็บๆอยู่บ้าง อยากทราบว่ามีวิธีแก้มั้ยคะ ? หรือควรไปพบด้านไหนดี
สวัสดีค่ะ การมีอาการชาที่นิ้วอาจเกิดจาก1.ปลายเส้นประสาทอักเสบที่เกิดจากการถูกกดทับหรือเคยมีการบาดเจ็บหรือฉีกขาดนำมาก่อน การขาดวิตามินหรือเป็นเบาหวาน หรือเป็นโรคติดแอลกอฮอล์เรื้อรัง2.เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ3.งูสวัด เป็นโรคผิวหนังชนิดหนึ่ง ที่อาจมีอาการแสบร้อนนำมาก่อนจะมีผื่นได้4.ความผิดปกติในสมองทำให้รับรู้ความรู้สึกผิดปกติ อาจเป็นชาหนาๆครึ่งซีกการดูแลตัวเองเบื้องต้น ควรหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ เช่นการเสียดสี หรือการยกของหนัก การกดทับ ร่วมกับรับประทานยาแก้ปวดปลายประสาทได้ รับประทานอาหารให้ครบ 5 หมู่หากเป็นเรื่องของปลายประสาทอักเสบ สามารถทุเลาได้เมื่อพักการใช้งาน หรือไม่ไปกดทับเพิ่มเติมแต่ถ้ายังมีอาการเรื้อรัง เป็นมากขึ้นเรื่อยๆ อาจเกี่ยวกับเรื่องเส้นประสาทที่ได้รับบาดเจ็บจากอุบัติเหตุได้ ควรไปพบแพทย์เพื่อตรวจเพิ่มเติม